b"\n_START_ARTICLE_\nGreatest Hits: My Prerogative\n_START_SECTION_\nOzadje\n_START_PARAGRAPH_\n13. avgusta 2004 je Britney Spears preko zalo\xc5\xbebe Jive Records oznanila, da bo 16. novembra 2004 iz\xc5\xa1la njena prva kompilacija z najve\xc4\x8djimi uspe\xc5\xa1nicami, naslovljena Greatest Hits: My Prerogative. Naslov so izbrali potem, ko je posnela lastno verzijo singla Bobbyja Browna iz leta 1988,\xc2\xa0\xc2\xbbMy Prerogative\xc2\xab. Razli\xc4\x8dico pesmi Britney Spears je producirala \xc5\xa1vedska produkcijska skupina Bloodshy & Avant. DVD istega imena, ki so izdali istega dne, je vklju\xc4\x8deval videospote za pesmi Britney Spears. Britney Spears je pesem \xc2\xbbI've Just Begun (Having My Fun)\xc2\xab\xc2\xa0na za\xc4\x8detku nameravala izdati na svojem \xc4\x8detrtem glasbenem albumu In the Zone (2003)._NEWLINE_Pesem je iz\xc5\xa1la kot dodatna pesem na evropski razli\xc4\x8dici DVD-ja In the Zone. V Zdru\xc5\xbeenih dr\xc5\xbeavah Amerike je bila na voljo digitalno na razli\xc4\x8dici albuma In the Zone, prodajane v trgovinah Wal-Mart zaradi ekskluzivne pogodbe med podjetjem Sony Connect in Wal-Martom. Ko je pogodba sredi leta 2004 potekla, je zalo\xc5\xbeba Jive Records pesem izdala preko iTunesa 17. avgusta 2004. Pesem \xc2\xbbI've Just Begun (Having My Fun)\xc2\xab\xc2\xa0je postala sedma najbolje prodajana pesem preko iTunesa in pri\xc4\x8dela so se ugibanja o tem, ali bo vklju\xc4\x8dena na kompilacijo Greatest Hits: My Prerogative. Seznam pesmi s kompilacije so uradno izdali 13. septembra 2004. Kompilacija Greatest Hits: My Prerogative je vklju\xc4\x8devala tri nove pesmi: \xc2\xbbMy Prerogative\xc2\xab, \xc2\xbbI've Just Begun (Having My Fun)\xc2\xab\xc2\xa0in \xc2\xbbDo Somethin'\xc2\xab, vse pa je producirala skupina Bloodshy & Avant. Omejena izdaja albuma je vklju\xc4\x8devala tudi dodatni CD z remiksi razli\xc4\x8dnih pesmi Britney Spears drugih glasbenikov ter megamix vseh njenih uspe\xc5\xa1nic.\n_START_SECTION_\nSprejem kritikov\n_START_PARAGRAPH_\nMary Awosika iz revije Sarasota Herald-Tribune je pesem \xc2\xbbI've Just Begun (Having My Fun)\xc2\xab\xc2\xa0ozna\xc4\x8dila za eno izmed najbolj\xc5\xa1ih novih pesmi, k \xc4\x8demur je dodala \xc5\xa1e: \xc2\xbbOstali del albuma je samo porazen nered, ki nas spominja na \xc4\x8dase, ko je Britney Spears kazala velik potencial v popularni kulturi, ko je kot se za multi-milijonarsko glasbenico vladala pop lestvicam. [...] Roko na srce, nih\xc4\x8de ne more zanikati, da je Britney Spears posnela kar nekaj enkratnih dance pesmi, vendar v ta album ne bi smeli kar nasuti njenih najve\xc4\x8djih uspe\xc5\xa1nic.\xc2\xab Faridul Anwar Farinordin iz revije New Straits Times je napisal, da \xc2\xbbbodo obo\xc5\xbeevalci tole zagotovo kupili\xc2\xab, za najbolj\xc5\xa1i pesmi na kompilaciji pa je izbral singla \xc2\xbbOops!... I Did It Again\xc2\xab\xc2\xa0in \xc2\xbbOverprotected\xc2\xab. Annabel Leathes s spletne strani BBC Online je kompilacijo ozna\xc4\x8dila za \xc2\xbbkalori\xc4\x8dno kot KFC-jevi burgerji v slogu cenene poroke; dvajset pesmi, po katerih si obli\xc5\xbeemo prste in ki odsevajo njeno pot v pop kulturi, odlo\xc4\x8denost, da tu tudi ostane.\xc2\xab Christy Lemire iz revije Associated Press je menila, da je Britney Spears kompilacijo z najve\xc4\x8djimi uspe\xc5\xa1nicami izdala prezgodaj, samo pet let po za\xc4\x8detku svoje kariere, za vrhunec kompilacije pa je ozna\xc4\x8dila pesmi \xc2\xbbI'm a Slave 4 U\xc2\xab, \xc2\xbbToxic\xc2\xab\xc2\xa0in \xc2\xbbEverytime\xc2\xab. Andy Petch-Jex s spletne strani MusicOMH je napisal, da so prve \xc5\xa1tiri pesmi s kompilacije \xc2\xbbpopolnoma brezvezne, vendar ne gre zanikati, da imajo dober ritem\xc2\xab._NEWLINE_Spence D. iz revije IGN je napisal: \xc2\xbb\xc4\x8ce Britney Spears s kompilacijo Greatest Hits: My Prerogative namerava pokazati vse svoje najbolj\xc5\xa1e pesmi, misli, da je sposobna opona\xc5\xa1ati in posvojiti stile tistih, ki so pri\xc5\xa1li pred njo z dovolj poleta in navdu\xc5\xa1enja, da so prepri\xc4\x8dali mlaj\xc5\xa1e generacije, da je v dobri veri pravo pop razodetje, ni dosegla svojega cilja. [...] To je eden izmed tistih ki\xc4\x8dastih albumov, ki se mu lahko izogne\xc5\xa1 samo zato, ker je Britney Spears tak\xc5\xa1en prevladujo\xc4\x8d element pop kulture.\xc2\xab James Gashinski iz revije The Gazette je napisal: \xc2\xbbKot kapsula je kompilacija My Prerogative kar uspe\xc5\xa1na,\xc2\xab\xc2\xa0vendar dodal: \xc2\xbbVse pop uspe\xc5\xa1nice skupaj na tem albumu so skupaj vredne manj kot vsaka posebej.\xc2\xab\xc2\xa0Razlo\xc5\xbeil je: \xc2\xbbCelo \xc4\x8de tega kohezivnega albuma ni tako dobro poslu\xc5\xa1ati, album My Prerogative ustvari portret \xc4\x8dasa, ko je Britney Spears predstavljala definicijo figure ameri\xc5\xa1ke pop kulture.\xc2\xab Stephen Thomas Erlewine s spletne strani se je strinjal z Jamesom Gashinskijem, vendar je dodal, da \xc2\xbb\xc4\x8de kompilacijo primerjamo z albumom The Immaculate Collection, ki zajema njene single v \xc4\x8dasu, ko je Madonna predstavila definicijo figure ameri\xc5\xa1ke pop kulture, ne deluje kakor album, vendar je jasno, da nazoren prikaz kulture ni nujno dobra glasba.\xc2\xab_NEWLINE_Ann Powers iz revije Blender je napisal: \xc2\xbbUspe\xc5\xa1nice, zbrane v kompilaciji My Prerogative, so skoraj tako lepljive kot sok in skoraj tako lahke kot zrak. Britney Spears se bo zagotovo zapisala v zgodovino, ampak ne zaradi svojih dose\xc5\xbekov, temve\xc4\x8d zaradi svetovne norosti.\xc2\xab\xc2\xa0Pesem\xc2\xa0\xc2\xbb...Baby One More Time\xc2\xab\xc2\xa0je ozna\xc4\x8dila za \xc2\xbbpesem, ki je pokazala svojo zapu\xc5\xa1\xc4\x8dino,\xc2\xab\xc2\xa0ter dodala \xc5\xa1e: \xc2\xbbV manj kot petih minutah ustvari \xc4\x8dustveno nevihto, ki je oboje, zelo javna in globoko zasebna. \xc4\x8ce bi vsaj \xc5\xa1e naprej snemala tak\xc5\xa1ne pesmi.\xc2\xab Kelefa Sanneh iz revije The New York Times je napisala: \xc2\xbbOb poslu\xc5\xa1anju njenih uspe\xc5\xa1nic, vseh naenkrat, vas morda o\xc4\x8dara zapeljiva resnost glasbe gd\xc4\x8d. Spears: ritem je oster, besedilo napolnjeno z me\xc5\xa1anico strahu in kontrole, glas pa proizvede enkratno toploto.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nV Zdru\xc5\xbeenih dr\xc5\xbeavah Amerike je kompilacija Greatest Hits: My Prerogative debitirala na \xc4\x8detrtem mestu lestvice Billboard 200 z 255.000 prodanimi izvodi. To je bil njen prvi album, ki ni debitiral na vrhu te lestvice. Album je decembra 2004 prejel platinasto certifikacijo s strani organizacije Recording Industry Association of America (RIAA) za milijon prodanih kopij. Do 6. oktobra 2010 je kompilacija Greatest Hits: My Prerogative v Zdru\xc5\xbeenih dr\xc5\xbeavah Amerike prodala ve\xc4\x8d kot 1.387.000 kopij izvodov. Septembra 2010 se je po izzidu epizode serije Glee, naslovljene kot \xc2\xbbBritney/Brittany\xc2\xab, posve\xc4\x8dene Britney Spears, prodaja albuma pove\xc4\x8dala za 413%, zaradi \xc4\x8desar je kompilacija Greatest Hits: My Prerogative pristala na triin\xc5\xa1tiridesetem mestu lestvice Billboard Catalog Albums. Na kanadski lestvici je kompilacija debitirala na tretjem mestu in nazadnje prejela zlato certifikacijo s strani organizacije Canadian Recording Industry Association (CRIA) za 50.000 prodanih izvodov. Na avstralski in novozelandski lestvici je kompilacija Greatest Hits: My Prerogative debitirala na \xc4\x8detrtem in sedemnajstem mestu. Album je prejel dvakratno platinasto certifikacijo s strani organizacije Australian Recording Industry Association (ARIA) za 140.000 prodanih kopij._NEWLINE_Na britanski glasbeni lestvici je kompilacija Greatest Hits: My Prerogative debitirala na drugem mestu, takoj za Eminemovim albumom Encore, with first-week sales of 115,341 units. Kompilacija je debitirala na tretjem mestu evropske lestvice. Kompilacija Greatest Hits: My Prerogative je debitirala tudi na drugem mestu valonske, finske in danske, \xc4\x8detrtem mestu norve\xc5\xa1ke in avstrijske ter na enem izmed prvih desetih mest flandrske, \xc4\x8de\xc5\xa1ke, italijanske, portugalske in nizozemske glasbene lestvice. V Hong Kongu so jo nagradili z nagrado zlati disk, ki jo vsako leto podelijo desetim najbolje prodajanim tujim albumom tistega leta. Greatest Hits: My Prerogative je po svetu prodala pet milijonov kopij izvodov.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbMy Prerogative\xc2\xab\xc2\xa0je iz\xc5\xa1la kot prvi singl s kompilacije._NEWLINE_Premierno naj bi se predvajala 14. septembra 2004 na radijskih postajah, vendar jo je podjetje Real Tapemasters Inc. izdalo \xc5\xbee 10. septembra tistega leta na CD-ju The Future of R&B. Ta razli\xc4\x8dica pesmi se je glasbeno razlikovala od originala, saj so jo priredili tako, da je govorila o takratnem odnosu Britney Spears do medijev. Glasbeni kritiki so ji dodelili v glavnem negativne ocene, vendar je singl po svetu po\xc5\xbeel velik uspeh, saj je pristal na vrhu glasbenih lestvic v dr\xc5\xbeavah, kot so Finska, Irska, Italija in Norve\xc5\xa1ka ter zasedel eno izmed prvih desetih mest na lestvicah v \xc5\xa1e \xc5\xa1tirinajstih dr\xc5\xbeavah. Na ameri\xc5\xa1kih lestvicah je singl zasedel dvaindvajseto mesto na lestvici Billboard Top 40 Tracks in \xc5\xa1tiriintrideseto mesto na lestvici Billboard Top 40 Mainstream._NEWLINE_\xc4\x8ceprav niso nameravali izdati ve\xc4\x8d singlov, je Britney Spears \xc5\xbeelela posneti videospot za pesem\xc2\xa0\xc2\xbbDo Somethin'\xc2\xab\xc2\xa0in zalo\xc5\xbebo tako prepri\xc4\x8dala, da so kot singl izdali tudi to pesem. Pesem je kot singl vsepovsod, razen na Nizozemskem, iz\xc5\xa1la 14. februarja 2005. Glasbeni kritiki so pesmi \xc2\xbbDo Somethin'\xc2\xab\xc2\xa0dodelili v glavnem pozitivne ocene, kasneje pa je zasedla eno izmed prvih desetih mest na lestvicah v dr\xc5\xbeavah, kot so Avstralija, Danska, \xc5\xa0vedska in Velika Britanija. \xc4\x8ceprav pesem ni iz\xc5\xa1la v Zdru\xc5\xbeenih dr\xc5\xbeavah Amerike, se je uvrstila na veliko Billboardovih lestvic zaradi uspe\xc5\xa1ne digitalne prodaje; med drugim je zasedla stoto mesto na lestvici Billboard Hot 100. Videospot za pesem sta re\xc5\xbeirala Billie Woodruff in Britney Spears, ki je v njem zaigrala svoj alter ego, \xc2\xbbMono Liso\xc2\xab. Bila je tudi stilistka in koreografinja videospota."